ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
کوچین شپ یارڈ نے بی ایس ایف کو تین فلوٹنگ باڈر آؤٹ پوسٹ سپلائی کیں
نئی دلّی ،28 جنوری / بندر گاہوں ، بحری جہازوں اور آبی گزر گاہوں کی وزارت کے تحت کوچین شپ یارڈ لمیٹیڈ  نے باڈر سکیورٹی فورس بی ایس ایف کو تین تیرتی ہوئی سرحدی چوکیوں  کی دوسری لاٹ کامیابی سے فراہم کی ہے ۔ سی ایس ایل کو ملک کی آبی سرحدوں کے تحفظ کے لئے ، اِس طرح کی 9 ایف بی او پیز تیار کرنے کا آڈر ملا تھا ۔ امید ہے کہ مزید تین ایف بی او پیز آنے والے مہینوں میں سپلائی کئے جائیں گے ۔
امورِ داخلہ کی وزارت نے 2019 ء میں بی ایس ایف کے آبی شعبے کے لئے 9 ایف بی او پیز کا ڈیزائن ، تعمیر اور سپلائی کا آڈر دیا تھا ۔ 46 میٹر طویل اور 12 میٹر چوڑی ایف بی پی او کا ڈیزائن بھارت میں اندرونی آبی ذرائع ، خاص طور پر کچھ  کے کریک علاقے اور مغربی بنگال کے سندر بن کے لئے تیار کیا گیا ہے ۔ ان آبی جہازوں کا ڈیزائن سی ایس ایل نے تیار کیا ہے اور انڈین رجسٹر آف شپنگ میں اندراج کیا گیا ہے ۔ ہر ایف بی پی او کا ڈیزائن چار تیز رفتار گشتی کشتیوں کو رکھنے کا بنایا گیا ہے ، جنہیں خود اپنے ڈیوِڈ سسٹم کے ذریعے چلایا جا سکتا ہے ۔ یہ جہاز تیز رفتار گشتی کشتیوں کے لئے تیرتی ہوئی بیس کے طور پر کام کریں گے ۔ یہ جہاز چھوٹی کشتیوں کو پیٹرول ، تازہ پانی اور دیگر ساز و سامان کی سپلائی بھی کریں گے ۔
کوچین شپ یارڈ 1972 ء میں حکومتِ ہند کی مکمل ملکیت والی کمپنی کے طور پر قائم کی گئی تھی ۔ آخری تین دہائیوں میں کمپنی بھارتی جہاز سازی اور جہازوں کی مرمت کی صنعت میں سب سے آگے نکل چکی ہے ۔ یہ یارڈ بھارت میں سب سے بڑے بحری جہازوں کی تعمیر اور مرمت کر سکتا ہے ۔ بھارت میں پہلا گرین فیلڈ اور سب سے جدید جہاز سازی کا یہ یارڈ اعلیٰ معیار کے جہاز تیار کرنے کے لئےمعروف ہے ۔ کوچین شپ یارڈ اپنی مصدقہ مہارت کے ساتھ مختلف مصنوعات جیسے ٹینکر ، ساز و سامان کے کیریئر ، بڑے پیمانے پر سامان لے جانے والے کیریئر ، مسافر جہاز ، فضائی دفاعی بحری جہاز وغیرہ کی ایک وسیع رینج پیش کرنے کی پوزیشن میں ہے ۔ سی ایس ایل نے بحری جہازوں کی مرمت کا کام 1982 ء میں شروع کیا تھا اور تیل کی تلاش سے متعلق صنعت کے لئے مخصوص جہازوں سمیت ہر قسم کے بحری جہازوں کی مرمت اور تجدید کا کام کرتا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 823
(Visitor Counter : 146
وزیراعظم کا دفتر
اڈیشہ کے فضائی سروے کے بعد جناب مودی کے بیان کا ترجمہ
نئی دلّی ،23 مئی / پوری دنیا ایک جانب کورونا وائرس سے لوگوں کی زندگی بچانے کے لئے جنگ لڑ رہی ہے ۔ ایسے بحران کے وقت میں - چاہے وہ مرکزی حکومت ہو یا ریاستی حکومتیں - تمام محکمے اور تمام شہری پچھلے تقریباً ڈھائی مہینے سے کورونا وائرس سے لڑنے میں مصروف ہیں ۔
ایسے وقت میں ایک دوسرا بحران ، طوفان – انتہائی شدید سمندری طوفان کا بحران انتہائی تشویش کا معاملہ ہے ۔ اِس سے بنگال کی جانب پیش رفت کرتے ہوئے اِس طوفان سے اڈیشہ کو کتنا نقصان پہنچا ہے ، یہ ایک تشویش کی بات ہے ۔ اڈیشہ نے ، یہاں تمام بندوبست کی مدد سے ، جو یہاں کئے گئے اور جو گاؤوں میں شہریوں کے علم میں لاکر کئے جا سکتے تھے ، شہریوں کی جان بچانے میں زبردست کامیابی حاصل کی ہے اور اڈیشہ کے شہریوں کے لئے ، انتظامیہ کے لئے اور اڈیشہ کے وزیر اعلیٰ نوین پٹنائک کے لئے اور اُن کی ٹیم کے لئے بہت بہت مبارکباد ۔
لیکن جب اتنی بڑی قدرتی آفت درپیش ہو تو اُس سے املاک کا زبردست نقصان ہوتا ہے ۔ اڈیشہ میں ہوا نقصان مغربی بنگال کے مقابلے بہت زیادہ نہیں ہے لیکن پھر بھی اِس طوفان نے ریاست سے گزرتے ہوئے تباہی مچائی ہے ۔ یہ ایک بڑا بحران ہے اور اس لئے میں نے پوری طرح جائزہ لیا ہے ، جو یہاں مکانوں ، زراعت ، بجلی ، مواصلات اور بنیادی ڈھانچے کو نقصان پہنچا ہے ۔ ریاستی حکومت نے تمام ابتدائی تفصیلات بھی میرے سامنے رکھی ہیں ۔
مرکزی حکومت جائزہ لئے جانے کے بعد ریاستی حکومت سے جلد ہی رپورٹ حاصل کرے گی ۔ مرکزی حکومت کی ایک ٹیم بھی جلد ہی یہاں پہنچے گی اور پوری صورتِ حال کا جائزہ لینے کے بعد ، جو یہاں کام اور مدد سے متعلق اور طویل مدتی امداد ، بحالی اور باز آباد کاری کے لئے درکار ہیں ، اُس کی رپورٹ پیش کرے گی ۔ اِن تمام چیزوں کو ترجیح دیتے ہوئے کام کو آگے بڑھایا جائے گا ۔
لیکن فوری ضرورت کو دھیان میں رکھتے ہوئے ہم نے حکومتِ ہند کی جانب سے پیشگی بندوبست کے طور پر 500 کروڑ روپئے دینے کا فیصلہ کیا ہے اور اس کے بعد جب ابتدائی ضروریات مکمل کر لی جائیں گی اور باز آباد کاری کا منصوبہ مکمل کر لیا جائے گا تو حکومتِ ہند اڈیشہ میں ترقی کے سفر کے لئے ریاستی حکومت کے ساتھ کندھے سے کندھا ملاکر کام کرے گی اور ریاست کو اس بحران سے نکلنے میں مدد کرے گی ۔
شکریہ !
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔


U. No. 2737
(
سٹرک ٹرانسپورٹ اور شاہراہوں کی وزارت
جھارکھنڈ میں گنگا پل سمیت نئےلنک قومی شاہراہ - 133 بی کی تعمیر کا پروجیکٹ،منی ہاری بائی پاس کی تعمیر اور بہار میں قومی شاہراہ 131 اے کو چوڑا کرنے کا کام اکتوبر 2024 تک مکمل کرنے کا ہدف ہے
نئی دہلی،13جون ،2022
جھارکھنڈ میں گنگا کے پل سمیت 0.200کلومیٹر سے 15.885 کلومیٹر تک کے نئے لنک قومی شاہراہ 133 بی کی تعمیر کا پروجیکٹ ،0.000کلومیٹر سے 5.500کلومیٹر تک منی ہاری بائی پاس کی تعمیر کا کام اوربہار میں قومی شاہراہ 131 اے کو 5.500 کلومیٹر سے 6.000 کلومیٹر تک چار لین کے معیارات پر چوڑا کرنے کام زور شور سے جاری ہے۔یہ معلومات آج سڑک نقل و حمل اور شاہراہوں کے مرکزی وزیر جناب نتن گڈکری نے ایک سلسلے وار ٹویٹ کے ذریعہ دی۔
وزیر موصوف نے کہا کہ قومی شاہراہ 133 بی پروجیکٹ کا نیا لنک 21.68 کلومیٹر پر محیط ہے، یہ اپنی نوعیت کا ایک پروجیکٹ ہے جس میں 6 کلومیٹر طویل گنگا پل ، منی ہاری بائی پاس اور قومی شاہراہ131اے کو چوڑا کرنا شامل ہے۔
جناب گڈکری نے کہا کہ ایک بار بننے کے بعد شاہراہ صاحب گنج  کو منی ہاری  سے جوڑے گی اور اس کا مقصد سفری فاصلے کو 10/1 تک کم کرنا ہے۔ یہ شمال مشرق سے بھی ایک اسٹریٹجک کنیکٹنگ پوائنٹ کے طور پر کام کرے گی۔ فی الحال زیر تعمیر، 1900 کروڑ روپے کی لاگت کے اس پروجیکٹ کی فراہمی کے لیے 2750 تعمیراتی کارکن مصروف عمل ہیں۔
وزیر نے کہا کہ اس سے بھاگلپور کے وکرم شیلا سیتو پل پر ٹریفک کی بھیڑ میں مزید کمی آئے گی اور مقامی آبادی کے لیے روزگار کے مواقع پیدا کرنے کی حوصلہ افزائی ہوگی ۔انہوں نے کہا کہ اس پروجیکٹ کو اکتوبر 2024 تک مکمل کرنے کا ہدف ہے۔ انہوں نے مزید کہا کہ ہر جگہ ناقابل یقین بنیادی ڈھانچے کے وژن کے ساتھ نیا ہندوستان بنایا جا رہا ہے۔
صحت اور خاندانی بہبود کی وزارت
کووڈ -19 ٹیکہ کاری کی تازہ جانکاری
مرکزی وزارت صحت اور ویکسین انتظامیہ کے بااختیار گروپ کے صدر نے کوون کی ہیکنگ سے متعلق خبروں کی تردید کی
کوون ،سبھی ٹیکہ کاری کے ڈاٹا کو ایک محفوظ اور حفاظتی ڈجیٹل ماحول میں محفوظ رکھتا ہے:
ڈاکٹر آر ایس شرما
کوون دائرے کے باہر کسی سے بھی کوون ڈاٹا شئیر نہیں کیا جاتا ہے
نئی دہلی11 جون2021: کوون پلیٹ فارم کے ہیک ہونے سے متعلق کچھ بے بنیاد میڈیا کی خبریں سامنے آئی ہیں۔ بادی النظر، یہ خبریں فرضی لگ رہی ہیں، تاہم مرکز ی وزارت صحت اور ویکسین انتظامیہ کے بااختیار گروپ اس معاملےکی جانچ الیکٹرانک اور اطلاعاتی ٹکنالوجی کی وزارت  کی کمپیوٹر ایمرجنسی ریسپانس ٹیم سے کروارہے ہیں۔ ٹیکہ انتظامیہ کے بااختیار گروپ  کے چیئر مین ڈاکٹر آر ایس شرما نے واضح کیا ہے کہ کوون سسٹم کی مبینہ ہیکنگ کے بارے میں سوشل میڈیا پر چل رہی خبروں کی طرف ہماری توجہ مبذول کرائی گئی ہے۔ اس تعلق سے ہم یہ بتانا چاہتے ہیں کہ کوون، ٹیکہ کاری کے سبھی ڈاٹا کو ایک محفوظ اور حفاظتی ڈجیٹل ماحول میں محفوظ رکھتا ہے ۔ کوون دائرے کے باہر کسی سے بھی کوئی کوون ڈاٹا شئیر نہیں کیا جاتا ہے۔ مستفیدین کے ارضیاتی محل وقوع جیسے ڈاٹا کے لیک ہونے کا دعویٰ کیا جارہا ہے لیکن کوون پر اس طرح کے ڈاٹا جمع نہیں کئے جاتے ۔
وزیراعظم کا دفتر
وزیراعظم نے اوگادی پرلوگوں کو مبارکباد دی ہے
نئی دلّی ، 02 اپریل، 2022/
وزیراعظم جناب نریندر مودی نے ، اوگادی کے موقع پر لوگوں کو مبارکباد پیش کی ہے۔
اپنے ایک ٹوئیٹ میں وزیراعظم نے:
’’اوگادی کے خصوصی موقع پر نیک خواہشات‘‘
ٹیکسٹائلز کی وزارت
مرکز نے روئی کی گانٹھوں کی لازمی تصدیق کے لیے کوالٹی کنٹرول آرڈر کی منظوری دی
بی آئی ایس کے ساتھ ہم آہنگی کے ذریعہ پوری روئی کی ویلیو چین کے لئے جانچ کی سہولیات کو مضبوط کیا جائے گا: جناب گوئل
کپاس کی پیداواری صلاحیت کو بڑھانے کے لیے کلسٹر پر مبنی اور ویلیو چین طریقہ کار کا استعمال کرتے ہوئے سرکاری و نجی شراکت داری کے ذریعے جامع منصوبہ منظور
سکریٹری  کی سربراہی میں اعلیٰ کمیٹی ‘‘کستوری کاٹن انڈیا’’ کے پتہ لگانے، سرٹیفیکیشن اور برانڈنگ کے مشن موڈ پروجیکٹ پر تیزی سے عمل آوری کے لیے تشکیل دی گئی
ٹیکسٹائل، تجارت اور صنعت نیز صارفین کے امور، خوراک اور سرکاری نظام تقسیم کے مرکزی وزیر جناب پیوش گوئل نے نئی دہلی میں ٹیکسٹائل مشاورتی گروپ  کے ساتھ پانچویں بات چیت پر مبنی میٹنگ کی صدارت کی۔
انہوں نے تشریح نمبر IS12171: 2019-کاٹن گانٹھوں کے تحت کپاس کی گانٹھوں کے لازمی سرٹیفیکیشن کے لیے کوالٹی کنٹرول آرڈر  کی منظوری دی تاکہ ٹیکسٹائل انڈسٹری کو اچھے معیار کی روئی کی فراہمی کو بڑھایا جا سکے۔
جناب پیوش گوئل نے نشاندہی کی کہ ہندوستانی کاٹن فائبر کا معیار کسانوں اور صنعت دونوں کے لیے فائدہ مند ہے۔
انہوں نے اس بات پر زور دیا کہ ہندوستانی کپاس کی برانڈنگ سے کسانوں سے لے کر آخری صارفین تک کپاس کی پوری ویلیو چین میں بہت زیادہ قیمت بڑھے گی۔ سی سی آئی اورٹیکس پروسیل کے درمیان 15 دسمبر 2022 کو مفاہمت نامے پر دستخط کیے گئے ہیں تاکہ 23-2022 سے 25-2024 تک تجارت اور صنعت کو سراغ، سرٹیفیکیشن اور برانڈنگ کی مکمل ذمہ داری کے ساتھ کام کرنے کی ترغیب دی جا سکے۔
اسٹیئرنگ کمیٹی اور ایپکس کمیٹی تشکیل دے دی گئی ہے اور سراغ لگانے، سرٹیفیکیشن کا کام رواں کپاس کے سیزن میں شروع ہو جائے گا۔
ایچ ڈی پی ایس، کلوزر اسپیسنگ اور ای ایل ایس کی ٹکنالوجی کو ہدف بناکر کپاس کی پیداواری صلاحیت کو بڑھانے کے جامع منصوبے کی منظوری دی گئی ہے۔ یہ کلسٹر پر مبنی اور ویلیو چین طریقہ کار کے ساتھ سرکاری و نجی شراکت داری پر مبنی ہے۔ زراعت اور کسانوں کی بہبود کی وزارت کے زیراہتمام سنٹرل انسٹی ٹیوٹ فار کاٹن ریسرچ  نے 24-2023 سے لاگو ہونے کے لیے یہ پائلٹ پلان تیار کیا ہے۔
جناب گوئل نے کستوری معیارات، ڈی این اے ٹیسٹنگ اور ٹریس ایبلٹی کے مطابق جانچ کی سہولت کو مضبوط بنانے پر زور دیا۔ انہوں نے یقین دلایا کہ بی آئی ایس اور ٹی آر ایز  کے ذریعے ٹیسٹنگ کی مناسب سہولیات پیدا کی جائیں گی۔ بی آئی ایس ٹیکسٹائل کی وزارت کے ساتھ مل کر ٹیکسٹائل انڈسٹری کے لیے ڈی این اے ٹیسٹنگ کی سہولت کے قیام کو یقینی بنائے گا۔
وزیر موصوف نے صنعت سے بھی اپیل کی کہ وہ ٹیکسٹائل کی پوری ویلیو چین کے معیار اور ٹریس ایبلٹی پر توجہ دیں۔
وزیر مملکت برائے ٹیکسٹائل محترمہ درشنا وی جردوش اور ریلویز اور ٹی اے جی کے چیئرمین اشوک کوٹک نے بھی ٹی اے جی میٹنگ کی رہنمائی کی۔
زراعت اور کسانوں کی فلاح و بہبود کی وزارت کے ایڈیشنل سکریٹری جناب ابھیلکش لیکھی اور فصلوں کی جوائنٹ سکریٹری محترمہ شوبھا ٹھاکر، اے پی ای ڈی اے اور بی آئی ایس کے نمائندے، متعلقہ وزارتوں کے دیگر سینئر افسران اور کپاس کی ویلیو چین کے اسٹیک ہولڈرز بھی میٹنگ کے دوران موجود تھے۔
محترمہ رچنا شاہ، سکریٹری، ٹیکسٹائل نے ایل ایل ایس کپاس کے لیے علیحدہ ایچ ایس این کوڈ کو فعال کرنے کے لیے وزارت کی طرف سے کی جانے والی کوششوں کی وضاحت کی تاکہ ای ایل ایس کپاس کے لیے الگ الگ شماریاتی ڈیٹا کو پالیسی فیصلوں کی پیمائش کے لیے دستیاب کرایا جائے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 67
نئی دہلی، یکم فروری 2020، 21ویں صدی کی تیسری دہائی کا پہلا عام بجٹ پیش کرتے ہوئے وزیر خزانہ محترمہ نرملا سیتارمن نے آج متعدد دوررس اصلاحات کا اعلان کیا، جس کا مقصد قلیل مدتی، وسط مدتی اور طویل مدتی اقدامات کے امتزاج کے ذریعہ ہندوستان کی معیشت کو فعال بنانا ہے۔
عام بجٹ 21-2020 کی اہم جھلکیاں حسب ذیل ہیں:
بجٹ کے تین نمایاں مرکزی خیالات
توقعاتی ہندوستان کے تین عناصر
زراعت، آبپاشی اور دیہی ترقی کیلئے 16عملی نکات
صحت ، پانی اور صفائی ستھرائی
تعلیم اور ہنرمندی
معاشی ترقی
صنعت، تجارت اور سرمایہ کاری
بنیادی ڈھانچہ
شاہراہیں
بھارتی ریلویز:
بندرگاہیں اور آبی راستے:
ہوائی اڈے:
بجلی:
توانائی:
نئی معیشت:
دیکھ بھال والا سماج:
ثقافت و سیاحت:
ماحولیات اور موسمی تبدیلی
گورننس یعنی حکمرانی
مالیاتی شعبہ
مالیاتی بازار
بنیادی ڈھانچے کے لیے مالی امداد کی فراہمی
سرمایہ نکاسی
مالی انتظام
براہ راست ٹیکس
براہِ راست ٹیکس کی تجاویز – نمو کو مہمیزکرنے کے لیے، ٹیکس کو ڈھانچوں کوسہل بنانے کے لیے، عمل درآمد کو آسان بنانے کے لیے اور مقدمہ بازی کم کرنےکے لیے:
قابل ٹیکس آمدنی سلیب 
موجودہ ٹیکس کی شرحیں
نئے ٹیکس کی شرحیں
صفر سے ڈھائی لاکھ
مستثنیٰ
ڈھائی لاکھ سے پانچ لاکھ
5 فیصد
پانچ لاکھ سےساڑھے سات لاکھ
20 فیصد
10 فیصد
ساڑھے سات لاکھ سے دس لاکھ
15 فیصد
دس لاکھ سے ساڑھے بارہ لاکھ
30 فیصد
ساڑھےبارہ لاکھ سے پندرہ لاکھ
25 فیصد
پندرہ لاکھ سے زائد
کارپوریٹ ٹیکس:
ٹیکس سہل کاری سے متعلق اقدامات
بالواسطہ ٹیکس
بھارتی معیشت کے غیر معمولی سنگ میل اور حصولیابیاں
بھارت کی منفرد عالمی قیادت کو برقرار رکھنے کا مستقبل کا نصب العین جو ڈیجیٹل انقلاب سے ہم آہنگ ہوگا
ٹیکسٹائلز کی وزارت
کپڑے کی صنعت کی وزارت کے تحت گھریلو صنعتیں و دست کاری کا محکمہ پہلے ورچوول بھارت پرو-2021 تقریب میں حصہ لے گا
کپڑے کی صنعت کی وزارت کے تحت گھریلو صنعتیں و دست کاری کا محکمہ پہلے ورچوول بھارت پرو-2021 تقریب میں حصہ لے رہا ہے،جس کا انعقاد بھارت سرکار کی وزارت سیاحت کی طرف سے یوم جمہوریہ کے موقع پر ہر سال کیا جاتا ہے۔ کووڈ وبا کی وجہ سے اس سال بھارت پرو کا انعقاد ورچوول پلیٹ فارم www.bharatparv2021.com پر 26 جنوری سے 31 جنوری 2021 تک کیا گیا ہے۔
گھریلو صنعتیں و دست کاری کا محکمہ ہر سال بھارت پرو میں حصہ لیتا ہے اور اس سال 6 ایوارڈ یافتہ دست کاروں سمیت 11 ماہر دست کاروں کے بنائے ہوئے پتھر کے مجسموں کی نمائش کی جارہی ہے۔ اس بار ورچوول پلیٹ فارم کے توسط سے پتھر کے بنے مجسمے اور دھات سے بنے نقش ونگار والے برتن، سکی گھاس، نقش ونگار والی تصویریں، ٹکلی کلا، لکڑی پر نقاشی، گلابی میناکاری، کھلونے، کانچ کے فریم کا کام اور دھوگرا کرافٹ، گڑیا سازی اور کاغذ سے بنے ہوئے آرٹ کے نمونوں کی نمائش ہورہی ہے۔ اس کے علاوہ یہاں پر ایک اسٹال ووکل فار لوکل کو پوری طرح سے وقف ہے۔
ورچوول بھارت پرو -2021 کا افتتاح لوک سبھا اسپیکر جناب اوم برلا نےوزیر مملکت برائے سیاحت و ثقافت  جناب پرہلاد سنگھ پٹیل کی موجودگی میں 26 جنوری 2021 کو کیا تھا۔ وزارت سیاحت سال 2016 سے ہر سال یوم جمہوریہ کے موقع پر لال قلعہ کے سامنے کے احاطے میں بھارت پرو کا انعقاد کرتا رہا ہے۔ اس انعقاد کے توسط سے حب الوطنی پیدا کرنے کا تصور کیا گیا ہے اور یہ ملک کی مالا مال اور مختلف ثقافتی تکثریت کو ظاہر کرتا ہے۔ بھارت پرو -2021 میں مختلف ریاستوں اور مرکز کے زیر انتظام ریاستوں کی مرکزی وزارتوں، ریاستوں کے تھیم پر مبنی اسٹال ، فوڈ فیسٹول/ اسٹوڈیو کچن، کئی ریاستوں اور مرکز کے زیر انتظام ریاستوں کے ثقافتی گروپوں کے ذریعے فن کا مظاہرہ، دست کاری، لوک کلا کا مظاہرہ اور ثقافتی گروپوں کے ذریعے پیشکشوں کا مظاہرہ ‘ایک بھارت شریشٹھ بھارت’ کے جذبے کو اور زیادہ مضبوط کرنے کےلیے کیا جارہا ہے۔
بجلی کی وزارت
ریاستوں اورمرکز کے زیرانتظام علاقوں کے بجلی اورنئی وقابل احیأ توانائی کے وزرا ٔ کے اجلاس میں جناب آرکے سنگھ نے کہا۔ہم ایک ٹیم ہیں اورہمیں ملک کے ہرنادارفردتک بجلی کے کنکشن کی فراہمی کے لئے متحدہوکر کام کرنا چاہیئے
ضرورت ہونے پر بنیادی ڈھانچے کی مستحکم تعمیر کے لئے حکومت فنڈ کی فراہمی کریگی: آرکے سنگھ
نئی دہلی ،04 جولائی :ریاستوں اورمرکز کے زیرانتظام علاقوں کے بجلی اورنئی وقابل احیأ توانائی کے وزرأکے اجلاس میں جناب آرکے سنگھ نے کہا: ‘‘ہم ایک ٹیم ہیں اور ہمیں ملک کے ہرغریب کے گھرتک بجلی کے کنکشن کی فراہمی لئے متحدہوکرکام کرناچاہیئے ۔ غربت سے آزاد بھارت کے لئے بجلی تک رسائی اولین ضرورت ہے ۔ بجلی ترقی کا زینہ ہے ، کوئی بھی ایسا ملک ترقی نہیں سکتا ، جہاں کروڑوں لوگ بجلی کے بغیر زندگی گذارتے ہوں ’’۔وزیرموصوف آج شملہ میں ریاستوں اور مرکز کے زیرانتظام علاقوں میں بجلی اورنئی قابل احیأ توانائی کے وزرأ کے اجلاس سے خطاب کررہے تھے ۔
اس اجلاس میں ریاستوں اور مرکز کے زیرانتظام علاقوں کے بجلی کے وزرا ٔ اور سکریٹری حضرات شامل تھے ۔اس دوران بجلی اورقابل احیأ توانائی  شعبے کے اعلیٰ حکام نے ملک میں بجلی اورنئی قابل احیأ توانائی سے متعلق مختلف موضوعات پرتبادلہ خیال کیا۔ اس ایک روزہ اجلاس کے دوران سب کے لئے بجلی ،سوبھاگیہ ، آئی پی ڈی ایس ، یو ڈی اے وائی اور آرای جیسے مختلف النوع سرکاری پروگراموں پرتبادلہ خیال کیاگیا۔
ڈسکام کو توانائی شعبے کی کلید بتاتے ہوئے وزیرموصوف نے ریاستوں سے ڈسکام کے نقصان کو پورا کرنےپرزوردیا ۔ انھوں نے کہاکہ بجلی شعبے کی ترغیبات کے فوائد سیدھے تبادلے کے ذریعہ منتقل کیاجاناچاہیئے ۔
وزیرموصوف نے ریاستوں میں بنیادی ڈھانچے کی تعمیر میں مرکز کے ذریعہ منظورشدہ رقوم کے نسبتاکم استعمال کے پہلوکو نمایاں کیا۔ انھوں نے کہاکہ بنیادی ڈھانچے کی تعمیر کے لئے مزید فنڈکی فراہمی کے لئے مرکزی حکومت تیارہے اورتیزی سے اپنے نشانوں کی تکمیل کرنے والی ریاستوں کو ترجیح دی جائیگی ۔
پری پیڈمیٹرکوغریبوں کے حق میں مثبت قدم بتاتے ہوئے ، جناب سنگھ نے کہا کہ آج کسی غریب آدمی کے لئے ایک وقت میں ایک مہینے میں بجلی کے بل کی ادائیگی کرنا مشکل ہوسکتاہے ، لیکن اسمارٹ پری پیڈمیٹرسے وہ اپنا بجلی کا کنکشن کٹنے کی فکرکئے بغیرسہولت کے مطابق قسطوں میں بجلی کے بل کی ادائیگی کرسکتاہے ۔اس سے غلط بل بننے کے مسائل بھی ختم ہوجائیں گے ۔
بجلی شعبے میں اصلاح پربات چیت کرتے ہوئے ، بجلی کے وزیرنے کہا کہ کفایتی بجلی کامعاملہ زیادہ اہم ہے اس کے لئے طریقے شروع کرنے کی ضرورت ہے جس سے زیادہ باصلاحیت پلانٹوں کااستعمال کیاجاسکے ۔ اس سے بجلی کی قیمت کم ہوجائیگی ۔
کوئلے کی قلت دورکرنے کے لئے کئے گئے اقدامات کا ذکرکرتے ہوئے ، جناب سنگھ نے کہاکہ ریاستوں کوضرورت پڑنے کوئلہ درآمدکرنے کی اجازت دی گئئی ہے اس کے ساتھ ہی ساتھ اس امرکی کوششیں بھی کی جارہی ہیں کہ نئی کوئلہ کو شروع کیاجائے اورنقل وحمل کی صلاحیت میں اضافہ کیاجائے ۔
قابل احیأ توانائی کے محاذ پروزیرموصوف نے کہاکہ اس میں وافرمضمرات موجود ہیں ، تاہم پانی اورگیس سے تیارہونے والی بجلی کے لئے توازن لانے کی ضرورت ہے ۔ انھوں نے خبردارکیاکہ پانی اوربجلی کا استعمال لوڈ پرمبنی نہیں ہوناچاہیئے انھوں نے کہاکہ حکومت پن بجلی شعبے سے متعلق مختلف النوع موضوعات اورمسائل کو حل کرنے کے لئے پن بجلی پالیسی وضع کررہی ہے ۔
وزیرموصوف نے کہاکہ وہ ہرممکن کوشش کریں گے اور ریاستوں کے اشتراک سے اس کام کو یقینی بنائیں گے کہ ہندوستان کے ہرشخص کو 24گھنٹے بجلی کی فراہمی کو یقینی بنایاجاسکے ۔
اسٹیل کی وزارت
اسٹیل اتھارٹی آف انڈیا لمیٹڈ نے مالی سال 23-2022میں اب تک کی بہترین سالانہ پیداوار حاصل کی
فولاد کی وزارت کے تحت سرکاری شعبہ کی اکائی، اسٹیل اتھارٹی آف انڈیا لمیٹڈ ،نے 31 مارچ 2023 کو ختم ہونے والے مالی سال 23-2022 کے دوران اب تک کی بہترین سالانہ پیداوار حاصل کی ہے۔
اس مدت کے دوران، کمپنی نے 19.409 ملین ٹن  تیار فولاد اور 18.289 ایم ٹی خام فولاد کی پیداوار، گزشتہ بہترین پیداوار کے مقابلے میں، بالترتیب 3.6فیصداور 5.3فیصد کی نمو کے ساتھ ریکارڈ کی۔ مزید ویلیو ایڈڈ اور خصوصی فولاد کی پیداوار پر توجہ مرکوز کرتے ہوئے، کمپنی، سالوں کے دوران اپنی پیداوارمیں مسلسل اضافہ کر رہی ہے۔
ٹیکسٹائلز کی وزارت
ٹیکسٹائل کی وزارت نے تکنیکی ٹیکسٹائل کے مختلف شعبوں میں 46.74کروڑ روپے مالیت کے 18 آر اینڈ ڈی پروجیکٹوں کو منظوری دی
ٹیکسٹائل، کامرس اور صنعت و صارفین کے امور، خوراک اور عوامی نظام تقسیم کے مرکزی وزیر جناب پیوش گوئل نے کہا ہے کہ صنعت اور انسٹی ٹیوٹ کی فعال اور مضبوط شراکت داری ہندوستان میں تکنیکی ٹیکسٹائل کی مقامی سطح پر ترقی کے لیے ضروری ہے۔ انھوں نے یہ بات آج نئی دہلی میں نیشنل ٹیکنیکل ٹیکسٹائل مشن کی ساتویں مشن اسٹیئرنگ گروپ  کی میٹنگ کی صدارت کرتے ہوئے کہی۔
ٹیکسٹائل کی وزارت نے 7ویں ایم ایس جی میٹنگ کے دوران جیوٹیک، پروٹیک، انڈوٹیک، سسٹین ایبل ٹیکسٹائل، اسپورٹیک، اسمارٹ ای- ٹیکسٹائل، میڈی ٹیک سیگمنٹس کے کلیدی اسٹریٹجک شعبوں میں46.74 کروڑ روپے مالیت کے 18 آر اینڈ ڈی پروجیکٹوں کو منظوری دی۔
ان 18 آر اینڈ ڈی پروجیکٹوں میں سے 14 ہائی ویلیو پروجیکٹ، 3 پروٹو ٹائپ گرانٹ پروجیکٹ اور 1 آئیڈییشن گرانٹ پروجیکٹ ہے۔ پروجیکٹوں میں تکنیکی ٹیکسٹائل کے مختلف ایپلی کیشنز شامل ہیں جن میں جیوٹیک کے 1، پروٹیک کے 2، انڈوٹیک کے 2، اسپورٹیک کے 2،سسٹین ایبل ٹیکسٹائل کے 5، میڈیٹیک کے 3، اسمارٹ اینڈ ای ٹیکسٹائل کے 3 اور جیو ٹیکسٹائل کے 1 پروجیکٹ کو منظوری دی گئی۔ منظور شدہ پروجیکٹوں کی قیادت مختلف اداروں اور تحقیقی اداروں نے کی جن میں بی ٹی آر اے، اے ٹی آئی آر اے، آئی آئی ٹی دہلی، آئی آئی ٹی جموں، این آئی ٹی جالندھر، آئی آئی ٹی کھڑگپور، سی ایس آئی آر نئی دہلی، آئی آئی ٹی مدراس اور دیگر شامل ہیں۔
مرکزی وزیر نے نیشنل ٹیکنیکل ٹیکسٹائل مشن کے مختلف اجزاء کی پیش رفت کا جائزہ لیا، جس میں منظور شدہ آر اینڈ ڈی پروڈکٹس کا جائزہ، مشن موڈ میں آر اینڈ ڈی پروجیکٹس،گریٹ  گائڈ لائن کے تحت ٹیکنیکل ٹیکسٹائل میں اسٹارٹ اپس کے لیے ایک کمیٹی کی تشکیل،اسٹینڈرز اینڈ ریگولیشنز پر چھٹے ایم او ٹی –ایف آئی سی سی آئی – بی آئی ایس نیشنل کانکلیوسمیت آؤٹ ریچ ایکٹیوٹیز اور ایونٹس نیز جولائی و ستمبر 2023 میں میڈی ٹیکس کانفرنس شامل ہیں۔
انہوں نے مزید کہا کہ ہندوستان میں درآمد پر منحصر تکنیکی ٹیکسٹائل اشیاء اور خاص فائبر کے علاوہ عالمی سطح پر انتہائی درآمد شدہ تکنیکی ٹیکسٹائل اشیاء کے لئے آر اینڈ ڈی پر زور دیا جانا چاہئے۔
اس کے علاوہ، تعلیم، تربیت اور ہنر کی ترقی کے محاذ پر پیش رفت کا بھی مرکزی وزیر نے جائزہ لیا، جس میں 15 سرکاری اور 11 نجی اداروں کی 26 درخواستوں کو کاغذات متعارف کرانے، لیبارٹری کے بنیادی ڈھانچے کی خریداری اور ٹیکنیکل ٹیکسٹائل کے مختلف اپلی کیشن ایریاز میں ٹرینرز کی تربیت کے لیے151.02 کروڑ روپے کی منظوری دی گئی۔
نیتی آیوگ، تجارت اور صنعت کی وزارت، سڑک ٹرانسپورٹ اور شاہراہوں کی وزارت، بھاری صنعتوں کی وزارت، ریلوے کی وزارت، جل شکتی کی وزارت، محکمہ اخراجات، محکمہ اعلیٰ تعلیم، صنعت اور اندرون تجارت کے فروغ کے محکمہ کے سینئر افسران اور دیگر وزارتوں کے اراکین اور صنعت کے نامور اراکین نے اجلاس میں شرکت کی۔
نائب صدر جمہوریہ ہند کا سکریٹریٹ
نائب صدر جمہوریہ نے پروفیسر رینو چیما وگ کو پنجاب یونیورسٹی کی وائس چانسلر کے طور پر مقرر کیا
نائب صدر جمہوریہ جناب جگدیپ دھنکڑ ، جو کہ پنجاب یونیورسٹی کے چانسلر بھی ہیں، نے آج پروفیسر  رینو چیما وگ کو پنجاب یونیورسٹی کی وائس چانسلر کے طور پر مقرر کیا ۔ فی الحال وہ ڈین آف یونیورسٹی انسٹرکشن  ہیں۔
جناب دھنکڑ نے پنجاب یونیورسٹی ایکٹ 1947 کی دفعہ 10 کے ذریعہ تفویض کردہ اختیارات کا استعمال کرتے ہوئے پروفیسر وِگ کی تقرری تین برس کی مدت کے لیے کی ہے۔
اس سے قبل پروفیسر راج کمار نے پنجاب یونیورسٹی کے وائس چانسلر کے عہدے سے استعفیٰ دیا تھا، جس کے بعد 16 جنوری 2023 سے پروفیسر وِگ قائم مقام وائس چانسلر تھیں۔
اس کے بعد، محترم نائب صدر جمہوریہ نے پنجاب یونیورسٹی کے نائب چانسلر کے ناموں کی سفارش کے لیے 21 مارچ 2023 کو تین رکنی تحقیقی اور انتخابی کمیٹی تشکیل دی تھی۔ اس کمیٹی کی رپورٹ کے مطابق پروفیسر رینو وِگ کی تقرری عمل میں آئی
بھارتی چناؤ کمیشن
انتخابی کمیشن کا بیان
نئی دہلی،28 جولائی 2020/ ’دا ٹریبون ‘اخبار میں آج یعنی 28 جولائی 2020 کو جموں کشمیر میں تجدید  کے بعد انتخاب عنوان سےجموں و کشمیر سے جموں و کشمیر کے لفٹننٹ گورنر  جناب جی سی مرمو کی تحریر شائع کی ہے۔ ایل جی کے اسی طرح کے بیان اس سے پہلے دا ہندو میں بتاریخ 18 نومبر 2019 ، نیوز 18 میں مورخہ 14 نومبر 2019 ، ہندستان ٹائمز میں 26 جولائی 2020 اور ایکونومک ٹائمز میں  میں مورخہ 28 جولائی کوبھی شائع ہوئے تھے۔ انتخابی کمیشن نے ایسے بیانات پر روک لگانے کو کہا ہے اور وہ لفٹننٹ گورنر کو یاد دلانا چاہے گا کہ آئینی اسکیموں میں انتخاب کا وقت وغیرہ طے کرنا ہندستان کے انتخابی کمیشن کا واحد حق ہے۔ انتخابات کا وقت طے کرنے سے پہلے کمیشن چناؤ والے علاقے میں وہاں کی ارضی ہئیت، موسم اور علاقائی اور مقامی تہواروں سے پیدا ہونے والی حساسیت سمیت تمام متعلقہ پہلوؤں کو دھیان میں رکھتا ہے۔ مثال کے طور پر کووڈ-19 کےموجودہ وقت کو جس نے ایک نئی پیچیدہ صورتحال پیدا کردی ہے، کو بھی اس وقت دھیان میں رکھا جانا چاہئے۔ موجودہ معاملے میں تجدید  کےنتیجے کو بھی فیصلہ لیتے وقت دھیان میں رکھنا مناسب ہوگا۔ اسی طرح سینٹرل پولیس فورسیز  کے ٹرانسپورٹیشن کے لئے ریلوے کوچوں کی دستیابی بھی اہم عوامل ہیں جن کی زیر غور رکھنے کی ضرورت ہے۔ یہ سب کمیشن کے اعلی افسران کے ذریعہ پوری احتیاط کے ساتھ غور و خوض کے بعد کیا جاتا ہے۔ کمیشن خود ان انتخابی ریاستوں کا دورہ کرتا ہے، جہاں جانا ضروری ہوتا ہے اور تمام شراکت داروں کے ساتھ وسیع اور تفصیلی غور خوض کرتا ہے۔انتخابی کمیشن کے علاوہ دیگر احکام کے لئے اس طرح کے بیان دینے سے بچنا مناسب ہوگا، جو انتخابی کمیشن کے آئینی حکم کے ساتھ تقریباً مداخلت کرنے کے مترادف ہے۔
م ن۔ ش ت ۔ ج
Uno-4203
(Visitor Counter : 154
الیکٹرانکس اور اطلاعات تکنالوجی کی وزارت
سرٹ-ان نے انٹرنیشنل کاؤنٹر رینزم ویئر پہل کے حصے کے طور پر 13 ممالک کے لیے سائبر سیکورٹی مشق "سنرجی" کی میزبانی کی
مشق "سنرجی" کا مقصد رینزم ویئر اور سائبر جبری وصولی کے حملوں کے خلاف نیٹ ورک لچک پیدا کرنے کے لیے رکن ممالک کے درمیان بہترین طور طریقوں کا تبادلہ کرنا ہے
مذکورہ مشق سنگاپور کی سائبر سیکورٹی ایجنسی کے تعاون سے سرٹ ان کے ذریعہ انجام دی گئی
حکومت ہند کی الیکٹرانکس اور آئی ٹی کی وزارت کے تحت انڈین کمپیوٹر ایمرجنسی رسپانس ٹیم  نے آج سنگاپور کی سائبر سیکورٹی ایجنسی  کے تعاون سے بین الاقوامی انسداد رینزم ویئر پہل- لچک ورکنگ گروپ کے حصے کے طور پر 13 ممالک کے لیے سائبر سیکورٹی مشق "سنرجی" کا کامیابی سے ڈیزائن اور انعقاد کیا جس کی قیادت بھارتی قومی سلامتی کونسل سیکرٹریٹ  نے کی۔
مشق کا موضوع "رینزم ویئر حملوں کا مقابلہ کرنے کے لیے نیٹ ورک لچک پیدا کرنا" تھا۔ مشق کا منظر نامہ حقیقی زندگی کے سائبر واقعات سے ماخوذ تھا، جس میں گھریلو سطح  پر رینزم ویئر کے کسی واقعہ سے سائبر سیکورٹی کا عالمی بحران پیدا ہوجاتا ہے۔
مشق "سنرجی" کی میزبانی سرٹ ان نے اپنے مشق کی نقالی والے پلیٹ فارم پر کی تھی۔ ہر رکن ملک نے نیشنل کرائسس مینجمنٹ ٹیم کے طور پر حصہ لیا جس میں مختلف سرکاری اداروں بشمول نیشنل سی ای آر ٹیز/سی ایس آئی آر ٹیز، قانون نافذ کرنے والے ادارے ، مواصلات اور آئی ٹی/آئی سی ٹی وزارت اور سیکورٹی ایجنسیاں شامل ہیں۔
اس مشق کا مخصوص مقصد رینزم ویئر اور سائبر جبری وصولی کے حملوں کے خلاف نیٹ ورک کی لچک پیدا کرنے کے لیے رکن ممالک کے درمیان حکمت عملیوں اور طور طریقوں کا جائزہ لینا، شیئر کرنا اور انہیں بہتر بنانا تھا۔
مشق "سنرجی" اپنے مقاصد کو پورا کرنے میں کامیاب رہی اور اس نے نیٹ ورک کی لچک پیدا کرنے اور رینزم ویئر حملوں کا مقابلہ کرنے کے لیے سی آر آئی کے رکن ممالک کے درمیان بہتر ہم آہنگی اور تعاون کے لیے بصیرت فراہم کی۔